《读老人近诗》
宋代·林泳

泽国归来掩竹扉，千年知己十年诗。
读书动地惊天事，得句吟风弄月时。
纸上圣贤相唯诺，尘边老宿费思惟。
纵夸万首龟堂集，乐处龟堂未必知。

作者简介：林泳，字太渊，自号艮斋，又号弓寮，南宋福建福清人。按《图绘宝鉴》作兴化人。希逸长子。宝祐元年（一二五三）进士。能诗，工书，善画墨竹。事迹见于《福州府志》、《宋诗纪事》、《书史会要》。